Legal Document

Category: 1

Text:
45. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 141752/3820/1075 π.έ της 5/28 Φεβρ. 1980 (ΦΕΚ Β΄ 200) Περί συμπληρώσεως της υπ’ αριθ. 125396/989/341/27.3.1979 αποφάσεως του Υπουργού Γεωργίας, περί τετρατρόχων βοηθητικών αγροτικών μηχανημάτων. Έχοντας υπόψη: 1.Το άρθρ. 84 παρ. 1 και 2 του Κ.Ο.Κ. «περί ταξινομήσεως, απογραφής και θέσεως σε κυκλοφορία οχημάτων», με το οποίο προβλέπεται ότι οι όροι και προϋποθέσεις εγκρίσεως τύπου των αγροτικών μηχανημάτων καθορίζονται με απόφαση του Υπουργού Γεωργίας. 2.Την 125396/989/341/27.3.79 απόφαση του Υφυπουργού Γεωργίας «περί τετρατρόχων βοηθητικών αγροτικών μηχανημάτων», σύμφωνα με την οποία ο κινητήρας που προσαρμόζεται στα μηχανήματα αυτά είναι κυλινδρισμού μέχρι 800 CC. 3.Την από 17.12.79 αίτηση της ABEE RECORD- ΑΦΟΙ Γιακουμή και Γ . Σφακιανάκη Α.Ε., με την οποία ζητούν να επιτραπεί η τοποθέτηση κινητήτων της αυτής ισχύος αλλά με μεγαλύτερο κυλινδρισμό του επιτρεπομένου με την ανωτέρω απόφαση. 4.Το γεγονός ότι κατασκευάστηκαν και δοκιμάστηκαν από το Ι.Γ .Ε.Μ.Κ. τετράτροχα βοηθητικά αγροτικά μηχανήματα με κινητήρα δικύλινδρο ισχύος μέχρι 18 ΗΡ κατά DIN, αλλά κυλινδρισμού μέχρι 1.080 CC, αποφασίζουμε: 1.Εγκρίνουμε τη χρησιμοποίηση στα τετράτροχα βοηθητικά αγροτικά μηχανήματα, κινητήρα DIESEL μονοκύλινδρο, δικύλινδρο ή πολυκύλινδρο μέχρι 1.200 CC και ισχύος όχι μεγαλυτέρας των 18 ΗΡ και DIN στις κανονικές στροφές λειτουργίας που προβλέπει ο κατασκευαστής. 2.Κατά τα λοιπά ισχύει η υπ’ αριθ. 125396/989/341/27.3.79 απόφασή μας. 3.Η απόφαση αυτή να δημοσιευθεί στην Εφημερίδα της Κυβερνήσεως και η ισχύς της θα αρχίσει από την ημερομηνία της δημοσιεύσεώς της. (Αντί για τη σελ. 332,205) Σελ. 332,205(α) Τεύχος 768 - Σελ. 35 Γεωργικά Μηχανήματα 16.Δ.γ.44-45